b'\n_START_ARTICLE_\nKrokar (ozvezdje)\n_START_SECTION_\nZvezde\n_START_PARAGRAPH_\nZvezde Gama, Epsilon, Delta in Beta Krokarja sestavljajo asterizem Jadro</ref> or "the Sail". \xc5\xa0tiri najsvetlej\xc5\xa1e zvezde v Krokarju niso ni\xc4\x8d posebnega. Alfa oziroma Alchiba je bela zvezda magnitude 4,0 in je 40 ly pro\xc4\x8d, Beta je rumena orjakinja z magnitudo 2,7 in je 140 ly pro\xc4\x8d. Gama ali Gienah je z 2\xe1\xb5\x906 najsvetlej\xc5\xa1a zvezda v Krokarju. Le\xc5\xbei 165 ly stran od nas in je modrobela orjakinja. Delta oziroma tradicionalno Algorab je dvojna zvezda, razlo\xc4\x8dljiva v manj\xc5\xa1ih amaterskih teleskopih. Svetlej\xc5\xa1a je modrobela zvezda magnitude 2,9. Spremljevalka je nekoliko vijoli\xc4\x8dasta zvezda 9. magnitude. Struve 1669 je dvojna zvezda, razlo\xc4\x8dljiva v manj\xc5\xa1ih amaterskih teleskopih. Obe zvezdi v paru sta beli, s prostim o\xc4\x8desom pa sta vidni kot zvezdica magnitude 5,2. V resnici ima ena navidezni sij 5\xe1\xb5\x909, druga pa 6\xe1\xb5\x900 . 31 \xc4\x8ca\xc5\xa1e, ki je originalno le\xc5\xbeala v \xc4\x8ca\xc5\xa1i, je zvezdica magnitude 5,2 in je bila enkrat zamenjana za Merkurjevo luno. TT Krokarja je polpravilna spremenljiva rde\xc4\x8da orjakinja spektralnega razreda M3III.\n_START_SECTION_\nNezvezdna telesa\n_START_PARAGRAPH_\nV ozvezdju ne le\xc5\xbei noben Messierjev objekt. NGC 4038 in NGC 4039 sta medsebojno delujo\xc4\x8di galaksiji, ki imata z Zemlje obliko srca. Obe sta bili neko\xc4\x8d spiralni in svetita z 10. magnitudo . Planetarna meglica NGC 4361 le\xc5\xbei v sredi\xc5\xa1\xc4\x8du Krokarja. Spominja na majhno elipti\xc4\x8dno galaksijo, ampak zvezdica 13. Magnitude v njenem sredi\xc5\xa1\xc4\x8du ne pu\xc5\xa1\xc4\x8da dvoma o njeni naravi.\n_START_SECTION_\nZgodovinska ozvezdja na Krokarjevem mestu\n_START_PARAGRAPH_\nV kitajski astronomiji je bil tam \xc5\xbdivo rde\xc4\x8di pti\xc4\x8d juga (\xe5\x8d\x97\xe6\x96\xb9\xe6\x9c\xb1\xe9\x9b\x80, N\xc3\xa1n F\xc4\x81ng Zh\xc5\xab Qu\xc3\xa8). Polinezijska ljudstva so imela ozvezdja prav tako na mestu Krokarja. Na atolu Pukapuka so ga klicali Te Manu, na Dru\xc5\xbebenih otokih pa Metua-ai-papa.'